****

**คำอธิบายรายวิชา**

**ทัศนศิลป์**

**รายวิชาพื้นฐาน กลุ่มสาระการเรียนรู้ศิลปะ**

**ชั้นประถมศึกษาปีที่ 5 เวลา 40 ชั่วโมง/ปี**

ศึกษา วิเคราะห์ เกี่ยวกับจังหวะ ตำแหน่งของสิ่งต่าง ๆ ที่ปรากฏในสิ่งแวดล้อมและงานทัศนศิลป์ เปรียบเทียบความแตกต่างระหว่างงานทัศนศิลป์ที่สร้างสรรค์ด้วยวัสดุ อุปกรณ์ และวิธีการที่แตกต่างกัน   
บอกประโยชน์และคุณค่าของงานทัศนศิลป์ที่มีผลต่อชีวิตของคนในสังคม จากนั้นสังเกต บรรยาย และระบุปัญหาในการจัดองค์ประกอบศิลป์และการสื่อความหมายในงานทัศนศิลป์ของตนเอง พร้อมทั้งบอกวิธีการปรับปรุงการสร้างสรรค์ผลงานให้ดีขึ้น

โดยใช้ทักษะกระบวนการทางทัศนศิลป์ ในการสร้างและนำเสนอผลงานทัศนศิลป์ มีทักษะในการเลือกใช้วัสดุ อุปกรณ์ที่เหมาะสมในการสร้างสรรค์งานทัศนศิลป์ประเภทต่าง ๆ ทั้งการวาดภาพโดยใช้เทคนิคของแสงเงา น้ำหนัก และวรรณะสี การสร้างสรรค์งานปั้นจากดินน้ำมันหรือดินเหนียวโดยเน้นการถ่ายทอดจินตนาการ และการสร้างสรรค์งานภาพพิมพ์ โดยเน้นการจัดวางตำแหน่งของสิ่งต่าง ๆ ในภาพ

เพื่อให้รู้จักการระบุ บรรยาย อภิปราย เกี่ยวกับลักษณะรูปแบบของงานทัศนศิลป์ในแหล่งเรียนรู้หรือนิทรรศการศิลปะและงานทัศนศิลป์ที่สะท้อนวัฒนธรรมและภูมิปัญญาในท้องถิ่น รวมถึงสามารถวิเคราะห์ วิพากษ์วิจารณ์ผลงานทัศนศิลป์เพื่อให้เห็นคุณค่างานทัศนศิลป์ เข้าใจความสัมพันธ์ระหว่างทัศนศิลป์ ประวัติศาสตร์ และวัฒนธรรม นำความรู้ไปประยุกต์ใช้ในชีวิตประจำวัน มีจริยธรรม คุณธรรม และค่านิยมที่เหมาะสม

**ตัวชี้วัด**

|  |  |  |
| --- | --- | --- |
| **มาตรฐาน** | **ตัวชี้วัดระหว่างทาง** | **ตัวชี้วัดปลายทาง** |
| **มฐ. ศ 1.1** | **ป.5/1, ป.5/5** | **ป.5/2, ป.5/3, ป.5/4, ป.5/6, ป.5/7** |
| **มฐ. ศ 2.1** | **ป.5/1, ป.5/2** | **-** |
|  | **4 ตัวชี้วัด** | **5 ตัวชี้วัด** |

**รวม 9 ตัวชี้วัด**

**โครงสร้างรายวิชาพื้นฐาน ทัศนศิลป์ ป.5**

**เวลา 40 ชั่วโมง**

| **ชื่อหน่วย การเรียนรู้** | **มาตรฐาน การเรียนรู้/ตัวชี้วัด** | **สมรรถนะสำคัญ ของผู้เรียน** | **สาระสำคัญ** | **เวลา (ชั่วโมง)** |
| --- | --- | --- | --- | --- |
| **หน่วย**  **การเรียนรู้ที่ 1**  พื้นฐานทัศนศิลป์ | **ตัวชี้วัดระหว่างทาง**  **มฐ. ศ 1.1 ป.5/1**  บรรยายเกี่ยวกับจังหวะ ตำแหน่งของสิ่งต่าง ๆ ที่ปรากฏในสิ่งแวดล้อมและงานทัศนศิลป์  **ตัวชี้วัดปลายทาง**  **มฐ. ศ 1.1 ป.5/6**  ระบุปัญหาในการจัดองค์ประกอบศิลป์และการสื่อความหมายในงานทัศนศิลป์ของตนเอง และบอกวิธีการปรับปรุงงานให้ดีขึ้น | **1) สมรรถนะที่ 1** ความสามารถในการสื่อสาร  **2) สมรรถนะที่ 2**  ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | การจัดวางจังหวะและตำแหน่งของสิ่งต่าง ๆ ในสิ่งแวดล้อมและในงานทัศนศิลป์มีหลายประเภท แต่ละประเภท มีลักษณะการจัดที่แตกต่างกันออกไป ซึ่งการจัดจังหวะนี้นับเป็นหนึ่งในหลักการจัดองค์ประกอบศิลป์ ซึ่งเป็นพื้นฐานที่ช่วยให้สามารถสร้างสรรค์งานทัศนศิลป์ได้อย่างดียิ่งขึ้น  การเรียนรู้เกี่ยวกับวิธีการสังเกตและบรรยายผลงานทัศนศิลป์ จะช่วยให้เข้าใจผลงานของตนเองได้มากขึ้น จนสามารถมองเห็นปัญหาในการจัดองค์ประกอบศิลป์ และสื่อความหมายในงานทัศนศิลป์ของตน และสามารถบอกวิธีการปรับปรุงงานให้ดีขึ้นต่อไป | **11** |
| **หน่วย**  **การเรียนรู้ที่ 2**  สร้างสรรค์ งานศิลป์ | **ตัวชี้วัดระหว่างทาง**  **มฐ. ศ 1.1 ป.5/5**  สร้างสรรค์งานพิมพ์ภาพโดยเน้นการจัดวางของ สิ่งต่าง ๆ ในภาพ  **ตัวชี้วัดปลายทาง**  **มฐ. ศ 1.1 ป.5/3**  วาดภาพ โดยใช้เทคนิคของแสงเงา น้ำหนัก และวรรณะสี  **มฐ. ศ 1.1 ป.5/4**  สร้างสรรค์งานปั้นจาก ดินน้ำมันหรือดินเหนียว โดยเน้นการถ่ายทอดจินตนาการ | **1) สมรรถนะที่ 1** ความสามารถในการสื่อสาร  **2) สมรรถนะที่ 2**  ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | การวาดภาพให้มีความสวยงาม สมจริงนั้น ผู้วาดภาพจะต้องรู้จักและเข้าใจวิธีการวาดภาพเพื่อแสดงแสงเงา น้ำหนักสี และวรรณะสีในผลงานได้อย่างถูกต้องและเหมาะสม  การสร้างสรรค์ผลงานปั้น ผู้ปั้นจะต้องรู้จักวัสดุอุปกรณ์ที่ใช้ในงานปั้น และรู้จักการถ่ายทอดความคิด จินตนาการในผลงานปั้น เพื่อให้ได้ผลงานปั้นที่มีความแปลกใหม่และสามารถถ่ายทอดสิ่งที่อยู่ในความคิดและจินตนาการของตนเองออกมาได้อย่างดี  การสร้างสรรค์งานภาพพิมพ์นั้น จะต้องเน้นการจัดวางตำแหน่งของสิ่งต่าง ๆ ในภาพ รวมไปถึงรู้จักหลักการเลือกแม่พิมพ์และการนำหลักการจัดองค์ประกอบศิลป์มาใช้ในการสร้างสรรค์ผลงาน เพื่อให้ได้ผลงานภาพพิมพ์ที่สวยงาม | **20** |
| **หน่วย**  **การเรียนรู้ที่ 3**  งานทัศนศิลป์กับสังคม | **ตัวชี้วัดระหว่างทาง**  **มฐ. ศ 1.2 ป.5/1**  ระบุและบรรยายเกี่ยวกับลักษณะรูปแบบของงานทัศนศิลป์ในแหล่งการเรียนรู้หรือนิทรรศการศิลปะ  **มฐ. ศ 1.2 ป.5/2**  อภิปรายเกี่ยวกับงานทัศนศิลป์ที่สะท้อนวัฒนธรรมและภูมิปัญญาท้องถิ่น  **ตัวชี้วัดปลายทาง**  **มฐ. ศ 1.1 ป.5/2**  เปรียบเทียบความแตกต่างระหว่างงานทัศนศิลป์ที่สร้างสรรค์ด้วยวัสดุ อุปกรณ์ และวิธีการที่ต่างกัน  **มฐ ศ 1.1 ป.5/7**  บรรยายประโยชน์และคุณค่าของงานทัศนศิลป์ที่มีผลต่อชีวิตคนในสังคม | **1) สมรรถนะที่ 1** ความสามารถในการสื่อสาร  **2) สมรรถนะที่ 2**  ความสามารถในการคิด  **3) สมรรถนะที่ 4** ความสามารถในการใช้ทักษะชีวิต | งานทัศนศิลป์มีวิธีการสร้างสรรค์ ประโยชน์ และคุณค่าที่แตกต่างกันไปตามประเภทของงาน เราจึงต้องศึกษา ทำความเข้าใจเกี่ยวกับความแตกต่างเหล่านี้ เพื่อให้เข้าใจและสามารถจำแนกผลงานทัศนศิลป์ประเภทต่าง ๆ ได้  งานทัศนศิลป์แต่ละประเภทมีลักษณะรูปแบบงานแตกต่างกัน เราจึงควรศึกษาความรู้เกี่ยวกับงานทัศนศิลป์แต่ละประเภทจากแหล่งเรียนรู้และนิทรรศการศิลปะ เพื่อเป็นพื้นฐานในการสร้างสรรค์ผลงานทัศนศิลป์ได้อย่างถูกต้องเหมาะสม  งานทัศนศิลป์แต่ละประเภทมีลักษณะรูปแบบงานที่แตกต่างกัน ซึ่งในชุมชนแต่ละแห่งล้วนมีผลงานทัศนศิลป์ที่มีคุณค่า และสะท้อนถึงความเป็นเอกลักษณ์ของท้องถิ่น | **9** |